ทำไม ย่านบางนา-กรุงเทพฯ ตะวันออก ถึงกำลังเป็น ทำเลทอง?
ในพื้นที่กรุงเทพมหานคร ถ้าพื้นที่ใด ถูกเรียกว่าเป็นพื้นที่ CBD (Central Business District) พื้นที่นั้นก็เปรียบเสมือนแหล่งความเจริญ หรือทำเลทอง ที่นักลงทุนอยากเข้าไปลงทุน และเป็นย่านที่ครบครันด้วยสิ่งอำนวยความสะดวกและสาธารณูปโภคที่เอื้อต่อการอยู่อาศัยและใช้ชีวิต
9 ธ.ค. 2563

ทำไม ย่านบางนา-กรุงเทพฯ ตะวันออก ถึงกำลังเป็น ทำเลทอง?
เดอะ ฟอเรสเทียส์ x ลงทุนแมน
ในพื้นที่กรุงเทพมหานคร ถ้าพื้นที่ใด ถูกเรียกว่าเป็นพื้นที่ CBD (Central Business District) พื้นที่นั้นก็เปรียบเสมือนแหล่งความเจริญ หรือทำเลทอง ที่นักลงทุนอยากเข้าไปลงทุน และเป็นย่านที่ครบครันด้วยสิ่งอำนวยความสะดวกและสาธารณูปโภคที่เอื้อต่อการอยู่อาศัยและใช้ชีวิต
ทำเลทอง ที่ว่านี้ จะประกอบด้วย โครงการพัฒนาแนวตั้ง หรือ High-rise Building แหล่งรวมของตึกสำนักงานออฟฟิศ, สถานศึกษา, โรงพยาบาล, ห้างสรรพสินค้า
และยังมีโครงสร้างพื้นฐานที่เอื้อต่อการเติบโต เช่น ทางด่วน, รถไฟฟ้า MRT, BTS หรือ Airport Rail Link
โดยย่านที่เป็น CBD โดยแท้จริง คือ ย่านสุขุมวิท, สีลม และพญาไท แต่เมื่อเวลาผ่านไป พื้นที่ CBD เหล่านี้ได้ถูกจับจองจนเกิดความหนาแน่น และกลายเป็นข้อจำกัดที่ทำให้เกิดการขยายตัวไปยังพื้นที่บริเวณรอบข้าง
เมื่อในเมืองมีความหนาแน่นมาก ทำให้ใครหลายๆ คนมองหาบ้านหรือที่พักอาศัยที่อยู่ใกล้
ย่าน CBD มากที่สุด
ซึ่งหนึ่งโซนที่เป็นทางเลือกที่น่าสนใจ นั่นก็คือโซน “บางนา”
ซึ่งถ้าลองวิเคราะห์จุดเด่นของย่าน บางนา-กรุงเทพฯ จะพบว่า ย่านนี้มีศักยภาพสูงที่จะเติบโตในอนาคตอันใกล้
1) ทำเลทองในอนาคต
เพราะเป็นย่านที่อยู่ติดกับย่านพระราม 9 ทำให้การขยายตัวกระจายออกไปทางฝั่งกรุงเทพฯ ตะวันออก และนอกจากนั้น บางนา ยังเป็นจุดเชื่อมต่อจากย่านสุขุมวิทตอนกลางอีกด้วย
โดยปัจจัยที่บ่งบอกถึงการเป็นทำเลทอง คือราคาที่ดินพุ่งสูงต่อเนื่อง โดยราคาประเมินที่ดินในย่านบางนาเฉลี่ยอยู่ที่ 130,000 บาท ต่อตารางวา ในช่วงปี 2551 - 2554 ก่อนจะปรับขึ้นเป็น 140,000 - 170,000 ต่อตารางวา ในช่วงปี 2558 - 2559
และล่าสุดได้ปรับขึ้นเป็น 140,000 - 190,000 ต่อตารางวาในช่วงปี 2559 - 2562 และยังมีแนวโน้มว่าอาจจะพุ่งขึ้นอย่างก้าวกระโดดได้ในอนาคตอันใกล้ สอดคล้องกับการเกิดขึ้นของโครงการด้านคมนาคมที่สำคัญต่างๆ  ที่กำลังจะเกิดขึ้นในพื้นที่ย่านนี้
2) ศูนย์กลางการลงทุนและการอยู่อาศัยแห่งใหม่
พื้นที่ฝั่งกรุงเทพฯ ตะวันออก โดยเฉพาะย่านบางนา มีการเกิดขึ้นของโครงการต่างๆ มากมาย ไม่ว่าจะเป็น โครงการอสังหาริมทรัพย์เพื่อการอยู่อาศัย โครงการค้าปลีก ไลฟ์สไตล์ต่างๆ รวมถึงโครงการโครงสร้างพื้นฐานอย่างรถไฟฟ้าส่วนต่อขยาย
รวมถึงการขยายตัวของพื้นที่ CBD ที่มีการขยายอาคารสำนักงาน ได้แก่ อาคารกลุ่ม G Land, การขยายของไบเทค บางนา และ FICO ที่ลงทุนสร้างสำนักงานหรู อย่าง Metropolis ภายในตกแต่งเหมือนโรงแรม 5 ดาว
3) จุดเชื่อมต่อใจกลางเมือง
เดินทางได้สะดวก เพราะเป็นจุดเชื่อมต่อระหว่าง ถนนสุขุมวิท ถนนเทพารักษ์ และทางด่วนมอเตอร์เวย์ 
อีกทั้งยังเพียบพร้อมไปด้วยการคมนาคมขนส่งมวลชนที่สำคัญๆ ไม่ว่าจะเป็น
- ถนนเข้า-ออกเมืองสายหลักสำคัญอย่าง ถนนบางนา-ตราด มอเตอร์เวย์ 
- การเกิดขึ้นของรถไฟฟ้าสายสีเขียวส่วนต่อขยาย (แบริ่ง-สมุทรปราการ) 
- รถไฟฟ้าสายที่กำลังอยู่ในระหว่างการพัฒนา อย่างสายสีเหลือง (ลาดพร้าว-สำโรง) และสายสีฟ้าอ่อน 
(บางนา-สุวรรณภูมิ)
ตลอดจนโครงการคมนาคมขนส่ง ที่กำลังจะเกิดขึ้นในอนาคต อย่าง รถไฟความเร็วสูงเชื่อม 3 สนามบิน 
(ดอนเมือง-สุวรรณภูมิ-อู่ตะเภา) ทำให้สามารถเชื่อมต่อไปยังพื้นที่อื่นๆ ได้ เช่น โซนสุขุมวิท โซนลาดกระบัง-สุวรรณภูมิ และพื้นที่จังหวัดชายฝั่งทะเลภาคตะวันออกของไทย ได้อย่างสะดวกสบาย
ดังนั้นศักยภาพของ บางนา ฝั่งกรุงเทพฯ ตะวันออก จึงเป็นเหมือนโอกาสการลงทุนในอนาคตที่น่าสนใจไม่น้อยเลยทีเดียว
ความน่าสนใจนี้ ทำให้โครงการ “เดอะ ฟอเรสเทียส์” เล็งเห็นถึงโอกาสของพื้นที่นี้ สร้างโครงการอสังหาริมทรัพย์ มูลค่ากว่า 125,000 ล้านบาท บนพื้นที่ 398 ไร่ บริเวณบางนา-ตราด กม.7
โดยองค์ประกอบของโครงการเดอะ ฟอเรสเทียส์ ประกอบไปด้วย โครงการที่พักอาศัยทั้งบ้านและคอนโดมิเนียม มีพื้นที่สำหรับสำนักงาน สปอร์ตคอมเพล็กซ์ กิจกรรมไลฟ์สไตล์ ร้านค้าปลีก ร้านอาหารและเครื่องดื่ม และพื้นที่สำหรับกิจกรรมสร้างสรรค์ของครอบครัวและชุมชน อีกทั้งยังมีศูนย์การแพทย์และสุขภาพขนาดใหญ่
ด้วยมูลค่าการลงทุนกว่า 125,000 ล้านบาท ทำให้คาดการณ์ได้ว่า เมื่อโครงการเดอะ ฟอเรสเทียส์ แล้วเสร็จ ศักยภาพของทำเลย่านบางนา ก็จะยิ่งมีความน่าสนใจเพิ่มขึ้นหลายเท่าตัว ไม่ว่าจะเป็นแง่มุมของเศรษฐกิจ การลงทุนของนักลงทุน และการเป็นย่าน CBD แห่งใหม่
ทั้งหมดนี้คือตัวแปรสำคัญ ที่จะขับเคลื่อนให้ย่านบางนาเติบโตอย่างก้าวกระโดดในอนาคตอันใกล้นี้ 
ดังนั้นใครที่กำลังมองหาทำเลศักยภาพ 
“บางนา กรุงเทพฯ ตะวันออก” ก็เป็นตัวเลือกที่น่าสนใจไม่น้อย..